Bilgunea

Bilgunea Euskal Autonomia Erkidegoko hainbat erakunde publiko eta pribatutako bibliografia funtsek osatutako katalogo kolektiboa da. Eusko Jaurlaritzako Kultura Saila arduratzen da Bilgunearen koordinazioaz.

Horrela, Bilgunean parte hartu nahi duten erakundeek edota elkarteek Kultura Sailarekin hitzarmen bat sinatzen dute; horretarako ezarrita dauden hainbat baldintza bete behar dituzte. Bilgunea katalogoa urtean egiten diren bi kargen bidez eguneratzen da. Eta bertan parte hartzen duten liburutegiek katalogoak kudeatzeko hainbat programa informatiko erabili arren (Amicus, Dobis, Absys, Sabini, Loris...), guztiak absysNET programaren web OPACean txertatzen dira.

Hainbat erakundek parte hartzen dute bilgunean, hala nola Unibertsitateek, Foru-Aldundiek, Euskadiko Irakurketa Publikoko Sareak, artxiboek eta musika-zentroek. Erakunde horietako batzuk honako hauexek dira:

 Lege gordailua
 Eresbil
 EAEko 100 udal liburutegitik gora
 Eusko Jaurlaritzako sailetako liburutegiak
 Euskal Herriko Unibertsitatea
 Deustuko Unibertsitatea
 Mondragon Unibertsitatea
 Sancho el Sabio
 Arabako Foru Aldundia
 Labayru Ikastegia
 Ondare bibliografikoa (Loiolako Santutegia, Gasteizko Seminarioa...)

 Kanpo estekak 
 Bilduma

Kategoria:Euskadiko Liburutegien Sistema Nazionala